‘Swart-gesig-foto’: UP sê hy sal regverdig optreeDie foto wat op sosiale media versprei word “Mense en instellings het verskillende standpunte oor die saak uitgespreek. Die universiteit sal, soos dit ’n opvoedkundige instelling betaam, die saak op ’n regverdige en onpartydige wyse hanteer, met inagneming van die belange van al die betrokke partye,” het Nicolize Mulder, woordvoerder van UP, in ‘n verklaring gesê. “Na afloop van ’n voorlopige ondersoek waarby insette van die betrokke studente bekom is, het die universiteit dit nodig geag om die saak ingevolge die ‘Tugbepalings: Studente’ te hanteer. Daar is besluit om die betrokke studente tydelik uit hul koshuise te skors hangende ’n volledige dissiplinêre ondersoek. Die proses neem sy loop. Die betrokke studente is nog nie aan enige wangedrag skuldig bevind nie. Hulle is ook nie deelname aan hul akademiese programme geweier nie.” Mulder sê die universiteit het weereens bevestig dat hy “onvoorwaardelik daartoe verbind is om die grondwetlike waardes van gelykheid en menswaardigheid, soos vervat in die Handves van Menseregte, te handhaaf”. Lees ook: AfriForum Jeug bevraagteken UP se optrede oor ‘swart-gesig-foto’ MRK ondersoek ook ‘swart-gesig-foto’ ‘Swart-gesig-foto’: Studente uit koshuis geskors Tugstappe teen studente oor ‘swart gesigte’